Diari Oficial de la Generalitat Valenciana


Sumari del DOGV 124, del 06-10-1983 (1983/802423)

REIAL DECRET 2.416/1983, de 20 de juliol, sobre traspàs de funcions i serveis de l'Administració de l'Estat de la Comunitat Valenciana en matèria de guarderies infantils laborals.
-----------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/rd/1983/07/20/2416/dof/vci/html**

### Dades del document

Número de DOGV
:   124

Data del DOGV
:   06-10-1983

Secció del DOGV
:   ADMINISTRACIÓ DE L?ESTAT

Número del document
:   1983/802423


Data del document
:   20-07-1983

Organisme emissor


Tipus de document
:   Reial decret

Reial Decret 2416/1983, de 20 de juliol, sobre traspàs de funcions de l'Administració de l'Estat a la Comunitat Valenciana en màteria de guarderies infantils laborals.  
L'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, en l?article 31.24 assigna a la Comunitat Autònoma la competència, exclusiva en matèria d'assistència social. Consegüentment, és procedent de traspassar a aquesta Comunitat Autònoma les funcions i serveis de l'Estat inherents a tal competència, pel que fa a guarderies infantils laborals.   
La Comissió Mixta, prevista en la disposició transitòria quarta de l'Estatut d'Autonomia, ha procedit a concretar els corresponents serveis de l'Estat que han de ser objecte de traspàs a la Comunitat Autònoma, i ha adoptat l'acord escaient en sessió del Ple celebrat el dia 27 de juny de 1983.   
En atenció a aquests motius, i en compliment del que estableix la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres del dia 20 de juliol de 1983,   
DECRETE:   
Article 1.r  
S'aprova l'acord de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, pel qual es transfereixen funcions de l'Estat en matèria de guarderies infantils laborals a la Comunitat Valenciana i s'hi traspassen els corresponents serveis per a l'exercici d'aquelles.   
Article 2.n  
1. Conseqüentment, queden transferides a la Comunitat Valenciana les funcions a què fa referència l'acord inclòs com a annex I d'aquest Reial Decret i traspassats a aquella els serveis a què aquest es refereix, en els termes i condicions que s'hi especifiquen.   
2. L'annex II d'aquest Reial Decret recull les disposicions legals afectades per la present transferència.   
Article 3.r  
Els traspassos a què fa referència aquest Reial Decret tindran efectivitat a partir del dia 1 de juliol de 1983, assenyalat en l'acord de la Comissió Mixta, i quedaran convalidats a aquests efectes tots els actes administratius destinats al manteniment dels serveis en el mateix règim i nivell de funcionament que tinguen en el moment de l'adopció de l'acord que es transcriu com a annex I d'aquest Reial Decret i que, si és el cas, hagués dictat el Ministeri de Treball i Seguretat Social fins la data de publicació del present Reial Decret.   
Article 4.t  
Aquest Reial Decret entrarà en vigor el mateix dia de la seua publicació al Butlletí Oficial de l'Estat.   
Donat a Madrid, a 20 de juliol de 1983.  
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanca Blanquer i Prats, Secretaris de la Comissió Mixta pre vista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en el Ple de la Comissió celebrat el dia 27 de juny de 1983 fou adoptat acord sobre transferències a la Comunitat Valenciana de les funcions i serveis de l'Estat sobre guarderies infantils laborals en els termes reproduïts a continuació.  
A) Referència a normes constitucionals i estatutàries i legals en què s'empara la transferència   
L'article 148.1.20 de la Constitució estableix que les Comunitats Autònomes podran assumir competències en matèria d'assistència social.   
D'altra banda, l?Estatut d'Autonomia per a la Comunitat Valenciana, aprovat per Llei Orgànica 5/1982, d?1 de juliol, estableix en l'article 31.24 que correspon a la Comunitat Valenciana la competència exclusiva sobre assistència social.   
En base a aquestes previsions constitucionals i estatutàries és legalment possible que la Comunitat Valenciana tinga competències en matèria de guarderies infantils laborals que actualment corresponen al Ministeri de Treball i Seguretat Social, per la qual cosa es procedeix a operar ja en aquest camp transferències de funcions i serveis de tal índole a aquella.   
B) Funcions que assumeix la Comunitat Autònoma i identificació dels serveis que s'hi transfereixen   
Són transferits a la Comunitat Valenciana dins del seu àmbit territorial, en els termes del present acord i dels Decrets i altres normes que el facen efectiu i es publiquen al Butlletí Oficial de l'Estat, els serveis i funcions que corresponen actualment al Ministeri de Treball i Seguretat Social en matèria de guarderies infantils laborals que tinguen el domicili social en l'àmbit territorial de la Comunitat Valenciana.   
A tals efectes, es consideren guarderies infantils laborals aquelles que com a tals són definides en l'article 1 de l'Ordre de 12 de febrer de 1974.   
C) Competencies, funcions i serveis que es reserva l?Administració de l'Estat   
Anualment el Ministeri de Treball i Seguretat Social transferirà la part proporcional que pertoque a la Comunitat Valenciana de la partida dels Pressupostos Generals de l'Estat destinada a subvencionar guarderies infantils laborals.   
D) Funcions en què han de concórrer l'Administració de l'Estat i la de la Comunitat Autònoma i formes de cooperació   
Seran desplegades coordinadament entre el Ministeri de Treball i Seguretat Social i la Comunitat Valenciana, d'acord amb els mecanismes que en cada cas s'indiquen, les funcions següents:   
1. L'Administració de l'Estat facilitarà a la Comunitat Autònoma informació sobre guarderies infantils laborals que efecten a aquesta.   
2. La Comunitat Autònoma, per la seua banda, facilitarà a l'Administració de l'Estat informació sobre les guarderies infantils laborals inscrites.   
3. La Comunitat Autònoma subministrarà a l'Administració les dades bàsiques necessàries per a l'elaboració de les estadístiques d'interés general, relatives a funcions transferides, en la forma requerida per a la integració i coordinació amb la resta de la informació estadística d'àmbit estatal.   
Igualment, l'Administració de l'Estat facilitarà a la Comunitat Autònoma les estadìstiques d'interés general relatives a aquestes funcions transferides.   
E) Béns, drets i obligacions de l'Estat que s'hi traspassen   
Aquest acord no inclou cap bé immoble. La part proporcional en metres quadrats que per aquesta transferència pertoca a la Comunitat Valenciana està inclòsa en l'acord pel qual es transfereixen les funcions i serveis en matèria de Fundacions Benèfiques i Laborals.   
F) Personal que s'hi transfereix   
No cap.   
G) Llocs de treball vacants que s'hi traspassen   
No cap.   
H) Valoració de les càrregues financeres dels serveis traspassats   
Queda pendent la valoració del cost efectiu dels serveis traspassats, que es farà conjuntament amb la resta de transferències que efecten a la unitat administradora del Fons Nacional de Protecció al Treball.   
El Ministeri de Treball i Seguretat Social continuarà adjudicant les subvencions, individualitzades per guarderies, durant el present exercici a través de la unitat administradora del Fons Nacional de Protecció al Treball.   
I) Documentació i expedients dels serveis que s'hi traspassen   
El lliurament de la documentació i els expedients dels serveis traspassats i la resolució d'aquells que es troben en tramitació es farà en el termini d'un mes des de l'aprovació d'aquest acord pel Consell de Ministres.   
J) Data d'efectivitat de la transferéncia  
Les transferències a què fa referència aquest acord tindran efectivitat a partir del dia 1 de juliol de 1983.   
I perquè conste expedim la present certificació a Madrid a 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Disposicions afectades per la present transferència Ordre de 16 de març de 1983 (Butlletí Oficial de l'Estat de 24 d'abril), per la qual es convoquen subvencions a guarderies infantils laborals.   
Ordre de 12 de febrer de 1974, de guarderies infantils.


Còpia Permalink ELI